
ZAPISNIK
s 20. sjednice Vijeća Mjesnog odbora Vidovec
[bookmark: _Hlk126902536]održane u utorak, 24. siječnja 2023. u 19,00 sati

u objektu MS Vidovec, Vidovec 31 
 
NAZOČNI ČLANOVI:
Bernarda Hukman, Josip Huzanić, Božidar Jambrešić, Đurđica Todić i Mario Komušar

Predsjedava: Božidar Jambrešić
Zapisnik vodi: Josip Huzanić
 
Vijeće jednoglasno usvaja Zapisnik 19. sjednice Vijeća održane 20. prosinca 2022. 
Predsjednik konstatira da je prisutno 5 od 5 članova Vijeća, što znači da Vijeće može pravovaljano odlučivati te otvara 20. sjednicu Vijeća Mjesnog odbora Vidovec.

Na prijedlog predsjednika Vijeće jednoglasno utvrđuje sljedeći


DNEVNI RED

1. Prijedlog financijskog plana MO Vidovec za 2023.
2. Zahtjevi za korištenje prostora
3. Tekuća problematika
4. Pitanja, prijedlozi i obavijesti

Ad.1 	Prijedlog financijskog plana MO Vidovec za 2023.

Prijedlog financijskog plana MO Vidovec za 2023. je jednoglasno prihvaćen bez rasprave.


Ad.2 	Zahtjevi za korištenje prostora

Vijeće prihvaća zahtjev za korištenje prostora -  Hrvatske seljačke stranke utorkom 18,30-20,00h te Ivane Hukman za aktivnosti vezane uz sport, prehranu i edukaciju o zdravom načinu života kao i do sada, ponedjeljkom 19,00-20,00h, srijedom 20,00-21,00h i petkom 20,00-21,00h.


Ad.3 	Tekuća problematika

Predsjednik izvještava kako je prethodne godine bilo više problema zbog obilnih oborina, naročito kod PŠ Vidovec. Posljednje začepljenje oborinske odvodnje uzrokovalo je poplavu u neposrednoj blizini škole prilikom čega je oštećeno jedno vozilo. Odmah po saznanju predsjednik je zvao žurne službe redom 112, vatrogasce te policiju. Nakon toga su pozvani vatrogasci DVD-a Vidovec koji su u kratko vrijeme pristigli na lokaciju, ispumpali vodu s kolnika te očistili slivnike. Za potpuno rješavanje problema koje se pojavljuje gotovo kod svake veće kiše potrebno je redovito čistiti taložnicu istočno od PŠ Vidovec. Taložnica služi za zadržavanje većih komada drva te lišća koje voda donosi iz obližnje šume. Važno je naglasiti kako je samo djelomično uređeno korito u duljini od 20m kojim i u ljetno vrijeme teče konstantno voda, minimalno 50 l/h. Uslijed začepljenja kanala i slivnika promet automobilima kao i prelaz pješaka nije moguć te je samim time ponekad bio i onemogućen prilaz učenicima u školu. Iako su i prošla Vijeća upozoravala na spomenuti problem, niti jedna služba nema obavezu čišćenja spomenutog kanala i taložnice.
Najavljeno je interventno čišćenje na inicijativu predsjednika GČ Podsljeme koje je najavljeno nakon oborina.
Traži se redovito čišćenje kanala i korita istočno od PŠ Vidovec.

Puknuće cijevi slivnih voda u ulici Komušari neposredno kod potoka uzrokuju oštećenje bankine i potkopavanje ceste uslijed jačih kiša. Posebna opasnost prijeti od izlijevanja obilne količine vode po kolniku koja bi se uslijed zimskih uvjeta mogla zamrznuti i onemogućiti promet.
Traži se hitna sanacija oborinske odvodnje u ulici Komušari.

Obilne kiše uzrokuju i značajne probleme u ulici Čigiri 50m od raskrižja s ulicom Vidovec, gdje nanosi materijala iz obližnjeg poljskog puta donose obilne količine kamenja i pijeska te se tom prilikom začepe svi odvodi oborinske odvodnje. VMO Vidove je u planu MKA za 2022.g tražilo asfaltiranje spomenutog puta čime bi se onemogućilo nanošenje materijala uslijed kiše.
Traži se hitna realizacija MKA asfaltiranje poljskog puta kod ulice Čigiri.


Ad.4 	Pitanja, prijedlozi i obavijesti

Uočeno je kod intervencije odčepljivanja kod PŠ Vidovec da hidranti u blizini škole nisu ispravni. 
U raspravi sudjeluju svi vijećnici te se konstatira da je DVD Vidovec obišao sve hidrante na području VMO Vidovec još 2019.g te su oni upisani u interaktivnu kartu. Na karti se jasno naznačuje koji su hidranti neispravni, njih oko 80%. Mjerodavni su obaviješteni o problemu, a sanacija nije izvršena.
U ulici Maršćica potrebno je čišćenje zemlje koja se odronila uslijed jake kiše.
Traži se hitno čišćenje zemlje s kolnika te izrada zaštitnog betonskog zida za zadržavanje zemlje jer postoji realna opasnost od značajnog odrona zemlje koji bi uzrokovao zatvaranje ceste.                                                                 

Predsjednik izvještava da je 1. veljače najavljen sastanak s policijom u Šestinama te poziva vijećnike da se odazovu tom sastanku. Tom prilikom će predsjednik još jednom izvijestiti policiju o važnim pitanjima za sigurnost na području VMO Vidovec.

Sjednica je završava u 19,55 sati

KLASA: 024-08/23-003/104
URBROJ: 251-13-11-2/003-23-2
Zagreb, 24. siječnja 2023

Zapisnik sastavio:
   Josip Huzanić    
Predsjednik MO Vidovec: 

